Document ID: /roh_data/filtered/fineweb-2-filterrobots_roh.jsonl.gz/33391

Tenor l'agentura da novitads statala Anadolu haja la cumissiun d'elecziun tirca renvià cun 10:1 vuschs la dumonda d'annullar il referendum constituziunal.
Il mardi aveva la partida d’opposiziun la pli gronda CHP pretendì l’annullaziun pervi da diversas irregularitads. Il president da stadi Recep Tayyip Erdogan aveva gudagnà la dumengia il referendum cun il resultat provisoric da 51,4% mo stretgamain.
Arrestaziuns da 38 activists ad Istanbul
La damaun haja la polizia arrestà suenter protestas cunter il referendum constituziunal 38 persunas ad Istanbul. Tenor ina gasetta critica envers la regenza saja la polizia penetrada oz en damaun en las chasas dals activists.
Tranter ils arrestads sa chatta era il parsura provinzial da la pitschna partida sanestra ÖDP. Quai ha el sez confermà sin twitter.
RR novitads 18:00